Il-konfront bejn Manchester City u West Ham se jintlagħab l-Erbgħa 19 ta’ Frar fit-8.30pm. Il-logħba oriġinarjament kellha tintlagħab il-Ħadd li għadda iżda l-logħba tħassret minħabba l-kundizzjoni ħażina tat-temp. Id-data l-ġdida tal-logħba ħarbtet l-iskeda oriġinali tal-waqfa tax-xitwa li bdiet fid-9 ta’ Frar u tintemm fit-22 ta’ Frar. Il-logħba se tintlagħab fil-ħin ta’ żewġ logħbiet mill-fażi tal-aħħar 16 tal-UEFA Champions League. Din se tkun l-ewwel logħba ta’ Manchester City minn meta sfaw megħluba 2-0 minn Tottenham fit-2 ta’ Frar. West Ham lagħbu ġurnata qabel u spiċċaw 3-3 kontra Brighton. Huma se joffru l-ivvjaġġar b’xejn għall-partitarji tagħhom.